**EA-tunnin korvaustehtävä:** Arjen ensiapua.Miten toimitte? Vastaa lyhyesti, mutta riittävän yksityiskohtaisesti!

Kopioi moniste itsellesi muokattavaksi, hae vastaukset ja palauta: sanna.sirola@kotka.fi

1. Olette festareilla, kaverinne on juonut liikaa ja sammunut. Miten toimitte?
2. Olette sunnuntailenkillä aurinkoisena päivänä. Kävelette reipasta vauhtia koulun ohi. Yllättäen huomaatte, että jalkakäytävällä makaa iäkäs nainen. Miten toimitte?
3. Olette välitunnilla, syötte karkkia ja nujuatte keskenänne. Yksi joukosta alkaa kakista omituisesti, hän on nielaissut ison merkkarikarkin ja on tukehtumaisillaan. Miten toimitte?
4. Olette kaveriporukalla Lapissa eräretkellä. Pilkotte polttopuita ruuanlaittoa varten. Kaverisi napauttaa reippaalla otteella kirveellä ranteeseensa. Vuoto on runsasta. Miten toimitte?

Avohaava jatkaa vuotamista ja kaverinne alkaa vaikuttamaan sekavalta ja tuskaiselta. Hänen hengityksensä on tihentynyt huomattavasti ja iho on mennyt kalpeaksi. Tunnustelette hänen pulssiaan – se on nopea, mutta heikko. Mistä on kyse ja miten toimitte?

1. Olette jalkapallotreeneissä ja yhdeltä oppilaalta nyrjähtää nilkka pelin tuoksinassa. Valmentajan sijaisella on ensiapulaukku mukana, mutta hänen ensiaputaitonsa ovat ruosteessa. Miten toimitte?
2. Koulussa on oppitunti alkamassa ja huomaatte, että oppituntia pitää uusi sijainen, joka vaikuttaa jännittyneeltä ja kalpealta. Yhtäkkiä sijainen tuupertuu lattialle. Miten toimitte?
3. Pelaatte liikuntatunnilla koripalloa. Vastapuolen pelaajan kyynärpää osuu nenääsi, joka alkaa vuotamaan verta. Miten toimitte?